[{"text_idx": "#000000", "text": "Wang Yanping naskig\u0302is en Harbino, konata kiel la \"muzika urbego de la mondo\". En 1973 s\u0302i ekstudis en la Pekina Akademio pri Danco. Post diplomig\u0302o en 1979, s\u0302i laboris en la akademia baleta grupo kaj la Nacia Baletgrupo de C\u0302inio, kaj iris al Usono por plustudi. En 1999, en Panjiayuan-merkato de Pekino, s\u0302i hazarde vidis jadan pendaj\u0302on kun la vorto \"\u56cd\" (duobla g\u0302ojo) sur g\u0302i, kiu forte allogis s\u0302in. S\u0302i diris: \"Mi ne s\u0302atas jadon, sed mi s\u0302ategas c\u0302i tiun vorton -- la du kunmetitaj g\u0302ojoj, c\u0302u ne s\u0302ajnas duopan dancon? G\u0302i estas la plej simetria kaj bela c\u0302ina vorto!\""}, {"text_idx": "#000001", "text": "De tiam, s\u0302i kolektas objektojn kun la elemento de \"\u56cd\", kaj tio dau\u0306ras jam pli ol 20 jarojn."}, {"text_idx": "#000002", "text": "Baleto donis al Wang Yanping profundan artan atingon. Kvankam s\u0302i ne plu estas profesia dancisto, tamen, lau\u0306 s\u0302ia opinio, kolektado estas alia dau\u0306rigo de s\u0302ia arta vivo. C\u0302iufoje, kiam s\u0302i iras al iu urbo, la unua afero, kiun s\u0302i faras, estas viziti bazaron pri antikvaj\u0302oj, pulbazaron kaj antikvaj\u0302butikojn kaj atente serc\u0302i kolektindajn aj\u0302ojn."}, {"text_idx": "#000003", "text": "Dum pli ol 20 jaroj, se ekzistas objekto kun la vorto \"duobla g\u0302ojo\", g\u0302i do estas kolektobjekto de Wang Yanping. Jadaj\u0302o, porcelanaj\u0302o, arg\u0302entaj\u0302o, bronzaj\u0302o, feraj\u0302o, bambuaj\u0302o, lignaj\u0302o, teksaj\u0302o, brodaj\u0302o, presaj\u0302o... s\u0302i kolektis milojn da pecoj, okazigis ekspoziciojn en Pekino kaj S\u0302anhajo, kaj publikigis du librojn pri \"duobla g\u0302ojo\". Plie, s\u0302i ankau\u0306 estis invitita viziti Moskvon por eksponadi la kolektaj\u0302ojn. La abundaj eksponaj\u0302oj de \"\u56cd\" transiris tempon kaj spacon, prezentante harmonian kaj belan \"duhoman dancon\" sub malsamaj kulturaj fonoj."}, {"text_idx": "#000004", "text": "La c\u0302efaj kolektaj\u0302oj de Wang Yanping estas iloj por la ordinara vivo el popolaj domoj, sed ili estas la enkorpig\u0302o de diversaj c\u0302inaj estetikoj, montrante prosperon kaj feston kun intimeco kaj amo, kiuj eble restas au\u0306 jam forpasis."}, {"text_idx": "#000005", "text": "Kio estas \"duobla g\u0302ojo\"? Lau\u0306 la evoluado de c\u0302inaj vortoj, unue aperis la vorto \"\u559c\" (g\u0302ojo), poste la vorto \"\u56cd\" (duobla g\u0302ojo), la lasta estas derivaj\u0302o de la antau\u0306a. En Qianlong-periodo (1736-1795) de Qing-dinastio (1616-1911), la vorto \"duobla g\u0302ojo\" ig\u0302is populara inter la publiko, precipe inter la popolo. Hodiau\u0306, en nupto de centra C\u0302inio ankorau\u0306 estas bezonataj gluado de la vorto \"\u56cd\" kaj mang\u0302ado de \"\u56cd\", simbola dolc\u0302aj\u0302o."}, {"text_idx": "#000006", "text": "Wang Yanping diris, ke la vorto \"duobla g\u0302ojo\" signifas geedzig\u0302on kaj transdonon de generacio al generacio. Tiu koncepto temas pri dau\u0306rigo de familio kaj anoncas benon kaj esperon. \"Mi estas bons\u0302anca, c\u0302ar mi kolektas la plej felic\u0302an tempon de ni c\u0302iuj.\""}]